Ugeavisen.dk - Fjernede sider - Uge-Bladet Skanderborg - Åben Petanquedag med hygge
Du er her: Fjernede sider - Uge-Bladet Skanderborg - Åben Petanquedag med hygge
Skanderorg Petanqueklub inviterer til "Åben Petanquedag". Pressebillede
Åben Petanquedag med hygge
SKANDERBORG: Petanqueklubben i Skanderborg indleder i april sommersæsonen med "Idræt om Dagen" hver tirsdag kl. 10 og "Social Petanque" hver onsdag kl. 18.30.
Derudover er der premiere på "Åben petanquedag" tirsdag 2. maj kl. 10. Det tiltag er ment som en invitation til en række mennesker, som har mulighed for og interesse i at dyrke en spændende og ikke særligt anstrengende sport, som stammer fra Frankrig. Her dyrkes petanque i mange af byernes parker - f.eks. i middagspausen.
Opfordringen fra Skanderborg Petanque lyder således:
"Tag din ægtefælle, kammerat eller kollega under armen, når Skanderborg Petanque inviterer til Åben Petanquedag. Arrangementet er for dig, som har lidt eller måske slet ingen erfaring med petanque, og som har lyst til frisk luft og let motion".
Hvis både kvinde og mand følges ad og en parterne ikke har lyst til at spille petanque, så er der rige muligheder for, at en af parterne i stedet kan gå en rask tur i området, medens den anden prøver at spille petanque.
"Åben Petanquedag" afvikles på de nyanlagte og netop indviede baner ved klubhuset på Almuevej 1 i Skanderborg.